నడికూడ మండలం

నడికూడ మండలం, తెలంగాణ రాష్ట్రం, హన్మకొండ జిల్లా లోని మండలం. పరకాల మండలం లోని 9 గ్రామాలను, దామెర మండలం లోని 3 గ్రామాలను విడదీసి ఈ మండలాన్ని 2018 ఆగస్టు 24 న ఏర్పరచారు. అప్పుడు ఈ కొత్త మండలం వరంగల్ గ్రామీణ జిల్లాలో భాగంగా ఉండేది. నడికూడ, ఈ మండలానికి కేంద్రం. ఇది జిల్లా ప్రధాన కార్యాలయం నుండి ఉత్తరం వైపు 27 కి.మీ. దూరంలో ఉంది.

2021 లో వరంగల్ పట్టణ జిల్లాను హన్మకొండ జిల్లాగా పేరును మార్చిన సమయంలో దీన్ని వరంగల్ గ్రామీణ జిల్లా నుండి హన్మకొండ జిల్లా (పూర్వపు వరంగల్ పట్టణ జిల్లా) లోకి మార్చారు. కొత్తగా ఏర్పడిన పరకాల రెవెన్యూ డివిజనులో భాగమైంది.G.O.Ms.No. 74,  Revenue (DA-CMRF) Department, Dated:  12-08-2021. ఈ మండలంలో 12 రెవెన్యూ గ్రామాలు ఉన్నాయి. నడికూడ పిన్ కోడ్ 506391.

2018 లో జరిగిన పునర్వ్యవస్థీకరణలో ఏర్పడిన ఈ మండల వైశాల్యం 154 చ.కి.మీ. కాగా, జనాభా 32,116. జనాభాలో పురుషులు 15,967 కాగా, స్త్రీల సంఖ్య 16,149. మండలంలో 8,867 గృహాలున్నాయి.

 సమీప మండలాలు 
నడికూడ మండలానికి తూర్పు వైపు శాయంపేట మండలం, పడమర వైపు కమలాపూర్ మండలం, ఉత్తరం వైపు మొగుళ్లపల్లి మండలం, దక్షిణాన ఆత్మకూరు మండలం ఉన్నాయి.

 మండలం లోని గ్రామాలు 

 రెవెన్యూ గ్రామాలు 
 నార్లాపూర్
నడికూడ
 వరికోల్
రాయపర్తి
 పులిగిళ్ల
 చర్లపల్లి
 ముస్త్యాల్‌పల్లి
 చౌటపర్తి
 ధర్మారం
 సర్వాపూర్
 కౌకొండ
 కంఠాత్మకూర్
గమనిక: పరకాల మండలం నుండి మొదటి 9, దామెర మండలం నుండి చివరి 3 గ్రామాలతో ఈ మండలం ఏర్పడింది.

 మూలాలు 

 వెలుపలి లంకెలు 

వర్గం:2018 లో ఏర్పాటైన తెలంగాణ మండలాలు